**211221**

**Құдай біз сияқты адамдарды пайдаланады**

 ***«Сонда Жаратқан Иенің Рухы саған құдіретпен қонып, сен де олармен бірге ерекше күйге еніп, Құдайды мадақтайсың. Сол сәтте жан дүниең өзгеріп, басқа адам болып кетесің. 7Осының бәрі орындалғанда өзің дұрыс дегеннің барлығын істей бер. Себебі Құдай саған жар болады.»***

***(Патшалықтар 1-ж. 10:6-7)***

Киелі кітапта маған ұнайтын нәрселердің бірі - ол бізге кемшіліктері бар біз сияқты адамдар туралы айтып береді және Құдайдың олармен қалай әрекеттесетінін көрсетеді.

Мысалы, Саулды алайық. Самуил пайғамбар оған енді ол Исраилдің патшасы болатынын айтқан еді. Саул сәл шошып кетті: «Мен шыққан Бунямин руы Исраил руларының ішіндегі ең кішісі, әулетім де сол рудың ішіндегі ең шағыны. Маған мұны неліктен айтып тұрсыз?» деп сұрады. Бірақ Самуил Саулды сүйіп, оны маймен майлады. Саул үйіне барды да, бәрін құпия ұстады.

Тәж кию күні келгенде, Саул еш жерде жоқ еді! Сонда олар Құдайдан: “Ол қайда?” деп сұрады. Құдай: “Ол жүктің арасында жасырынып жүр”,— деп жауап берді. Олар сол жерге жүгіріп барып, оны алып келді. Саул халықтың ортасында тұрғанда барлығының бойы оның иығынан ғана келді. Самуил халыққа: «Жаратқан Иенің таңдаған адамын көріп тұрсыңдар ма? Халық арасында оған сай келетін ешкім жоқ!» — деді.

Саул сияқты бізге Құдайдың біз үшін қойған мақсатынан, өміріміздің жүгі арасында жасырыну оңай. Құдай бізді Өзімен қарым-қатынасқа шақырғаннан кейін де, біз әлі де қорқыныш пен күмәнді сезінуіміз мүмкін. Иә, сүрінсек те, Құдай бізді әлі де пайдалана алады!